Un bărbat a ajuns la spital cu lovituri la cap dupa ce a fost doborât de un panou publicitar luat de vânt. Incidentul, care a avut loc duminică în zona centrală a Iașiului, a fost surprins de o cameră de supraveghere instalată în zonă.

O ambulanță care se îndrepta spre un alt caz i-a acordat primul ajutor. Pacientul a fost transportat la Spitalul Sfântul Spiridon pentru investigații amănunțite.

El a suferit lovituri la cap, dar şi în zona toracică şi este internat în spital.

Iașiul este sub cod galben de vijelii, cu vânt de până la 80 kilometri pe oră.